Indhold
Indholdsfortegnelse 🔎︎

# Brug af Notebook linjen

Notebooklinjen er en ny måde at vise kommandoikoner på, så de kan bruges hurtigere.

Som standard er kommandoer i LibreOffice grupperet i menuer og i værktøjslinjer med ikoner.

Notebook linjen viser en anderledes måde at organisere funktioner og ikoner til forskel fra lige linjer med rækker af ikoner, som viser relevante grupper med kommandoer og indhold.

Med Notebook linjen, vil hyppigst anvendte kommandoer være grupperet på en måde, som gør dem hurtigere at tilgå, og undgår lange menuer og uoverskuelige værktøjslinjer.

Notebooklinjen er tilgængelig i Writer, Calc, Draw og Impress. Brugergrænsefladen har nu flere tilgængelige layouts. For at ændre layout vælger du vis - Brugergrænseflade og udvælger på undermenuen det layout, du vil.

For at tilgå denne kommando...

Vælg menuen Vis ▸ Brugergrænseflade

## Brugergrænsefladens udseende

Elementet brugergrænseflade definerer de synlige elementer i brugergrænsefladen. De følgende tre opsætninger er ikke af af notebooklinje-typen.

- Standard – klassisk tilstand med to synlige værktøjslinjer – Standard og Formatering. Sidepanelet er delvist sammenklappet og viser kun faneblade.

- Enkel værktøjslinje – en enkelt værktøjslinje med alle oftest brugte funktioner. Sidepanelet er sammenklappet.

- Sidebar – Sidepanelet er helt åbent og der er kun en værktøjslinje synlig: Værktøjslinjen Formatering.

Når brugeren aktiverer yderligere værktøjslinjer, gemmes de i brugerprofilen. Hvis brugeren senere vender tilbage til denne tilstand, vil alle de tidligere synlige værktøjslinjer blive vist igen.

## Tilgængelige Notebook-linje tilstande

I tilstanden Notebook er alle værktøjslinjer og sidepaneler skjult og notebooklinjen er placeret øverst.

- Faneblade – I denne tilstand opdeles Notebook-linjen i faneblade, hvor hver fane viser et sæt af ikoner, grupperet efter konteksten. Konteksten kan ændres afhængigt af, hvilken objekttype der er markeret i dokumentet, f.eks. en tabel eller et billede.

I tilstanden Faneblade er menuen som standard skjult. For at få vist menulinjen vælger du ikonet Menulinje øverst til venstre i vinduet.

- Kontekstgrupper – Notebook-linjen er opdelt i fire grupper. Grupperne Filer, Udklipsholder og Tekst er fastlåst. Kontekstgruppen Indsæt erstattes med kommandoer, der er afhængige af det objekt, der er markeret i dokumentet, såvel som en tabel, et billede eller et OLE-objekt.

- Kontekst - enkelt værktøjslinje – Viser en enkelt centreret værktøjslinje med kontekst-afhængigt indhold.

- Grupperet linje – Værktøjslinjen er opdelt i grupper, som indeholder visse kommandoer organiseret i ikonsæt og menuer.

Tilstandene Faneblade og Grupperede faneblade er også tilgængelige i kompakte varianter.

Notebooklinjens ikonstørrelse kan justeres i LibreOffice ▸ IndstillingerFunktioner ▸ Indstillinger ▸ LibreOffice ▸ Vis ▸ Notebooklinje (listefeltet) Ikonstørrelse.

Værktøjslinjen Notebook kan ikke tilpasses.

Den aktuelle implementering (LibreOffice 7.1) af Notebooklinjen er fælles for modulerne Writer, Calc, Draw og Impress. En ændring af Notebooklinjen i et modul påvirker Notebooklinjen i de andre moduler.

Relaterede emner

Værktøjslinje

Indstillinger i Vis