Dokument (Felter)

Indhold
Indholdsfortegnelse 🔎︎

# Dokument

Felter bruges til at indsætte information om det aktuelle dokument, for eksempel filnavn, skabelon, statistik, brugerdata, dato og klokkeslæt.

For at tilgå denne kommando...

Vælg fanen Indsæt - Felter - Flere felter - Dokument

## Type

Opremser de tilgængelige felttyper. For at føje et felt til dit dokument, skal du klikke på en felttype, klikke på et felt i listen Type, og så klikke på Indsæt. Følgende felter er tilgængelige:

Type | Betydning
Forfatter | Den aktuelle brugers navn eller initialer (som indtastet i LibreOffice ▸ IndstillingerFunktioner ▸ Indstillinger ▸ LibreOffice ▸ Brugerdata).
Kapitel | Indsætter kapitelnummeret og/eller kapitelnavnet.
Dato | Indsætter den aktuelle dato. Du kan indsætte dato som et fast felt - Dato (fast) - som ikke ændres eller som et dynamisk felt - Dato - som opdateres automatisk. For at opdatere Dato-feltet manuelt trykker du på F9.
Filnavn | Indsætter filnavnet og/eller katalogstien i det aktuelle dokument, såvel som filnavnet uden filtype.
Side | Indsætter sidenummeret for den aktuelle, den forrige eller den næste side.
Signatur-afsnit | Indsætter et metadata-felt med en digital signatur i afsnittet. Du skal have et digitalt certifikat for et underskrive et afsnit.
Afsender | Indsætter felter med brugerdata. Du kan ændre de viste brugerdata ved at vælge LibreOffice ▸ IndstillingerFunktioner ▸ Indstillinger ▸ LibreOffice ▸ Brugerdata.
Statistik | Indsætter dokumentstatistik, såsom sideantal og ordtælling, som et felt. For at se et dokuments statistik skal du vælge Filer ▸ Egenskaber og så klikke på fanebladet Statistik.
Skabeloner | Indtast filnavnet, stien eller filnavnet uden tilføjelse for den aktuelle skabelon. Du kan også indtaste navnet for den "Kategori" og "Stil" som formatet gør brug af i den aktuelle skabelon.
Klokkeslæt | Indsætter det aktuelle klokkeslæt. Du kan indsætte tiden som et fast felt - Klokkeslæt (fast) - som ikke ændres, eller som et dynamisk felt - Klokkeslæt - som automatisk bliver opdateret. For at opdatere feltet Klokkeslæt manuelt trykker du på F9.

De følgende felter kan kun indsættes, hvis den tilsvarende felttype er valgt i Type.

## Marker

Opremser de tilgængelige felter for felttypen, der er valgt i Type. For at indsætte et felt, klik på feltet, og klik så på Indsæt.

For hurtigt at indsætte et felt fra listen Vælg dobbeltklikker du på feltet.

## Format

Klik på det format, som du vil bruge til det valgte felt, eller klik på "Flere formater" for at definere et brugerdefineret format.

Når du klikker på "Flere formater", åbnes dialogen Talformater , hvor du kan definere et brugertilpasset format.

Hvis du vælger "Kapitelnummer uden skilletegn" til et kapitelfelt, vises de skilletegn, der er angivet til kapitelnumre i Funktioner ▸ Kapitelnummerering ikke.

Hvis du vælger "Kapitelnummer" som format til henvisningsfelter, vises kun kapiteloverskriftens nummer fra det henviste objekt i feltet. Hvis afsnitstypografien for kapiteloverskriften ikke er nummereret, vil feltet være tomt.

Der bruges specielle LibreOffice-formater ved HTML-eksport og -import af dato- og klokkeslætsfelter,

### Fast indhold

Indsætter feltet som statisk indhold. Det vil sige at feltet ikke kan blive opdateret.

## Niveau

Indtast dispositionsniveauet på det kapitel, der skal vises. Det indsatte felt vil vise en værdi, der er taget fra det sidste afsnit med det angivne dispositionsniveau før det indtastede felt.

## Forskydning

Indtast forskydningsværdien, som du vil anvende på et sidenummerfelt, for eksempel "+1".

Hvis du vil, kan du indtaste en Forskydning til det viste sidenummer. Med en Forskydning på værdien 1, vil feltet vise et tal, der er 1 højere end det faktiske sidenummer, men kun hvis en side med det sidenummer eksisterer. På den sidste side i dokumentet vil feltet være tomt.

Hvis du vil ændre det faktiske sidetal og ikke det viste sidetal, skal du ikke bruge værdien Forskydning. For at ændre sidetal skal du læse vejledningen om Sidetal.

## Forskydning i dage/minutter

Indtast den forskydning, som du vil anvende på et dato- eller klokkeslætsfelt.